# Playerul pentru filme Totem – Manualul utilizatorului

2003 Chee Bin HOH
2009 Philip Withnall

Playerul pentru filme Totem este un player media pentru GNOME ce rulează în mod implicit pe GStreamer, dar poate fi rulat și pe xine. Are suport pentru cele mai multe codecuri audio și video inclusiv DVD-uri. Caracteristicile includ ieșire TV, modul ecran complet, subtitrări, și altele.

Proiectul de documentație GNOME

Copierea, distribuirea și/sau modificarea acestui document este permisă în conformitate cu termenii GNU Free Documentation License (GFDL), versiunea 1.1 sau orice versiune ulterioară publicată de Free Software Foundation fără Invariant Sections, fără Front-Cover Texts și fără Back-Cover Texts. Puteți găsi o copie a GFDL la acestă legătură sau în fișierul COPYING-DOCS distribuit împreună cu acest manual.

Acest manual este parte a colecției de manuale GNOME distribuit sub licența GFDL. Dacă doriți, puteți distribui acest manual separat de colecție, puteți face acest lucru prin adăugarea unei copii a licenței la manual în modul descris în secțiunea 6 a licenței.

Multe dintre numele utilizate de companii pentru a distinge produsele și serviciile lor sunt revendicate ca mărci comerciale. Atunci când aceste nume apar în orice documentație GNOME, și membrii proiectului de documentare GNOME sunt informați despre aceste mărci comerciale, ele sunt scrise cu majuscule sau cu majusculă inițială.

ACEST DOCUMENT ȘI VERSIUNILE MODIFICATE ALE ACESTUI DOCUMENT SUNT FURNIZATE ÎN CONFORMITATE CU TERMENII GNU FREE DOCUMENTATION LICENSE CU ÎNȚELEGEREA CĂ:

1. DOCUMENTUL ESTE OFERIT "CA ATARE", FĂRĂ NICIUN FEL DE GARANȚIE, FIE EXPLICITĂ SAU IMPLICITĂ, INCLUSIVĂ, FĂRĂ LIMITARE, GARANȚIILE CĂ DOCUMENTUL SAU O VERSIUNE MODIFICATĂ A LUI ESTE FĂRĂ DEFECTE VANDABILE, PENTRU UN ANUMIT SCOP ANUME SAU NEÎNCĂLCABILĂ. RISCUL PENTRU CALITATEA, PRECIZIA, ȘI PERFORMANȚA DOCUMENTULUI SAU A VERSIUNILOR MODIFICATE VA FI AL DUMNEAVOASTRĂ. AR TREBUI CA ORICE DOCUMENT SAU VERSIUNE MODIFICATĂ A LUI SĂ SE DOVEDEASCĂ A FI INCOMPLET ÎN ORICE PRIVINȚĂ, TU (NU AUTORUL INIȚIAL SAU ORICE ALT CONTRIBUITOR) ASUMĂ-ȚI COSTUL ORICĂRUI SERVICIU NECESAR, REPARAȚII SAU CORECTĂRI. ACEASTĂ RESPONSABILITATE DE GARANȚIE CONSTITUIE O PARTE ESENȚIALĂ A ACESTEI LICENȚE. NU ESTE AUTORIZAT NICI UN FOLOS AL ORICĂRUI ALT DOCUMENT SAU VERSIUNE MODIFICATĂ A LUI ÎN ACEST SCOP CU EXCEPȚIA RESPECTĂRII ACESTOR TERMENI; ȘI

2. ÎN NICIO CIRCUMSTANȚĂ ȘI ÎN NICI O TEORIE LEGALĂ, DACĂ ÎN PREJUDICIUL (INCLUSIV NEGLIJENȚA), CONTRACTUL, SAU ÎN CAZ CONTRAR, ESTE AUTORUL, SCRIITORUL INIȚIAL, ORICE CONTRIBUITOR SAU ORICE DISTRIBUITOR AL DOCUMENTULUI SAU VERSIUNEA MODIFICATĂ A ACESTUIA SAU ORICE FURNIZOR AL UNEIA DINTRE PĂRȚI, RĂSPUNZĂTOR PENTRU ORICE PERSOANĂ PENTRU ORICE DIRECTE, INDIRECTE, SPECIALE, INCIDENTALE SAU PAGUBE SUBSECVENȚE DE ORICE CARACTER INCLUSIV, FĂRĂ LIMITARE, DESPĂGUBIRI PENTRU PIERDERILE DE BUNĂVOINȚĂ, ÎNTRERUPERE A ACTIVITĂȚII, DEFECȚIUNE DE CALCULATOR, SAU ORICE ALTCEVA ȘI TOATE CELELALTE DAUNE SAU PIERDERI REZULTATE DIN SAU LEGATE DE UTILIZAREA DOCUMENTULUI ȘI VERSIUNILOR MODIFICATE ALE ACESTUIA, CHIAR DACĂ ACESTE PĂRȚI AU FOST INFORMATE DE POSIBILITATEA UNOR ASTFEL DE DAUNE.

Chee Bin HOH
Proiectul de documentație GNOME
cbhoh@gnome.org
Baptiste Mille-Mathias
Proiectul de documentație GNOME
Actualizarea documentației baptiste.millemathias@gmail.org
Philip Withnall Actualizarea documentației philip@tecnocode.co.uk
Playerul pentru filme Totem - Manualul utilizatorului V2.0
August 2006

Chee Bin HOH cbhoh@gnome.org

Proiectul de documentație GNOME

Playerul pentru filme Totem - Manualul utilizatorului V3.0
Februarie 2009

Philip Withnall philip@tecnocode.co.uk

Proiectul de documentație GNOME

Acest manual descrie versiune 2.26 a lui playerului pentru filme Totem.

Sugestii

Pentru a raporta o eroare sau a face o sugestie cu privire la aplicația Playerul pentru filme Totem sau la acest manual, urmați sfaturile de la pagina de sugestii GNOME.

Daniel Șerbănescu daniel [at] serbanescu [dot] dk
2010-2011 2015 Daniel Șerbănescu
Nichita Uțiu nikita.utiu@gmail.com
2010 Nichita Uțiu

## Introducere

Playerul pentru filme Totem este un player pentru filme pentru desktopul GNOME bazat pe platforma GStreamer și biblioteca xine, ce vă permite să redați filme sau melodii.

Playerul pentru filme Totem oferă următoarele caracteristici:

- Suport pentru o varietate de fișiere audio și video.

- O varietate de nivele de zoom și proporții de aspect și vizualizare pe întreg ecranul.

- Derularea și controlul volumului.

- O listă de redare.

- Suport pentru subtitrări.

- Navigare completă cu ajutorul tastaturii.

- Un set cuprinzător de module, incluzând un descărcător de subtitrări, un navigator YouTube și un inscriptor de discuri.

Playerul pentru filme Totem, vine și cu funcționalități suplimentare cum ar fi:

- Creator de miniaturi video pentru GNOME.

- Aplicație de previzualizare audio pentru GNOME.

- Tabul de proprietăți din Nautilus.

## Primii pași

### Pentru a porni Playerul pentru filme Totem

Puteți porni Playerul pentru filme Totem în următoarele moduri:

Din meniul Aplicații

  Selectați Sunet și video Player pentru filme .

Din linia de comandă

  Pentru a porni Playerul pentru filme Totem dintr-o linie de comandă, tastați următoarea comandă, apoi apăsați Enter:

  `totem`

  Pentru a vizualiza alte opțiuni disponibile în linia de comandă, tastați `totem --help`, apoi apăsați Enter.

### Când porniți Playerul pentru filme Totem

Când porniți Playerul pentru filme Totem, următoarea fereastră va fi afișată.

Fereastra principală a playerului pentru filme Totem

Afișează fereastra principală a playerului pentru filme Totem cu bara laterală deschisă la lista de redare. Conține bara de meniu, zona de afișare, bara laterală, glisorul pentru timpul scurs, butoanele de control pentru derulare, glisorul pentru volum și bara de stare.

Fereastra Playerul pentru filme Totem conține următoarele elemente:

Bara de meniu.

  Meniurile din bara de meniu conțin toate comenzile pe care le puteți utiliza în Playerul pentru filme Totem.

Zona de afișare.

  Zona de afișare conține filmul sau o vizualizare a melodiei curente.

Bara laterală.

  Bara laterală afișează proprietățile fișierelor redate și funcționează ca o listă de redare. Poate fi utilizată și de diverse module, precum modulele MythTV, YouTube și Căutare video. Acestea pot fi selectate apăsând pe lista derulantă din partea de sus a barei laterale.

Glisorul pentru timpul scurs.

  Glisorul pentru timpul scurs afișează cât timp s-a scurs din filmul sau melodia care este redată. Vă permite să derulați înainte sau înapoi într-un film sau într-o melodie trăgând glisorul de-a lungul barei, sau printr-un clic într-un punct de pe bară.

Butoane de derulare.

  Butoanele de control pentru derulare vă permit să vă deplasați la piesa următoare sau anterioară, să opriți sau redați un film sau o melodie.

Butonul de volum.

  Butonul de volum vă permite să ajustați volumul.

Bara de stare.

  Bara de stare afișează informații despre starea filmului sau melodiei care este redată.

## Utilizare

### Pentru a deschide un fișier

Pentru a deschide un fișier audio, selectați Ctrl O Film Deschide . Dialogul Selectare filme sau liste de redare va fi afișat. Selectați fișierul sau fișierele pe care doriți să le deschideți, apoi apăsați OK.

Puteți trage un fișier dintr-o altă aplicație, precum un administrator de fișiere, în fereastra playerului pentru filme Totem. Dacă trageți fișierul în zona de afișare, fișierul va înlocui lista de redare curentă și va începe redarea imediat. Dacă trageți fișierul în lista de redare din bara laterală, fișierul va fi adăugat listei de radare curentă. Playerul pentru filme Totem va deschide fișierul și va reda filmul sau melodia. Playerul pentru filme Totem afișează titlul filmului sau melodiei în bara de titlu a ferestrei și în lista de redare din bara laterală.

Dacă încercați să deschideți un format de fișier care nu este recunoscut de Playerul pentru filme Totem, aplicația afișează un mesaj de eroare. Acestă eroare are loc adesea dacă nu aveți instalate codecurile corecte. Informații despre punerea în funcțiune a codecurilor pot fi găsite pe pagina playerului pentru filme Totem.

Puteți deschide în playerul pentru filme Totem fișiere video sau audio din administratorul de fișiere Nautilus prin dublu-clic.

### Pentru a deschide o locație

Pentru a deschide un fișier prin URI (o locație), selectați Ctrl L Film Deschide o locație . Dialogul Deschide locație va fi afișat. Folosiți lista derulantă pentru a specidica URI-ul pe care doriți să-l deschideți (listează URI-urile deschise anterior) – sau tastați unul direct – apoi apăsați clic pe butonul Deschide.

Dacă aveți URI-ul deja copiat, acesta va fi lipit automat în căsuța pentru combinații.

### Redarea unui film (DVD sau VCD)

Introduceți un disc în dispozitivul optic al calculatorului, apoi selectați Film Redare disc .

Pentru a scoate un DVD sau un VCD, selectați Ctrl E Film Ejectare .

### Pentru a întrerupe un film sau o melodie

Pentru a întrerupe un film sau o melodie în curs de redare, apăsați butonul

Arată butonul „pauză”.
, sau selectați Ctrl Spațiu Film Redă / Pauză . De asemenea, puteți folosi tasta P pentru a pune în pauză/reporni un film.

Pentru a relua redarea unui film sau a unei melodii, apăsați butonul

Arată butonul „redă”.
din nou, sau selectați Ctrl Spațiu Film Redă / Pauză .

### Pentru a vizualiza proprietățile unui film sau ale unei melodii

Pentru a vizualiza proprietățile unui film sau ale unei melodii, selectați Afișare Bară laterală pentru a face bara laterală să apară, și selectați Proprietăți din lista derulantă din partea de sus a barei laterale.

### Derularea filmelor și a melodiilor

Pentru a derula filme sau melodii, puteți utiliza următoarele metode:

Pentru a derula înainte

  Pentru a derula înainte într-un film sau într-o melodie, selectați Dreapta Navigare Derulează înainte .

Pentru a derula înapoi

  Pentru a derula înapoi într-un film sau într-o melodie, selectați Stânga Navigare Derulează înapoi .

Pentru a sări la un timp specificat

  Pentru a sări la un timp specificat într-un film sau într-o melodie, selectați Ctrl K Navigare Derulează la . Dialogul Derulare la va fi afișat. Utilizați căsuța de incrementare pentru a specifica timpul (în secunde) la care să se sară, apoi apăsați OK.

  Căsuța de incrementare permite utilizarea unui limbaj mai natural. Puteți introduce un timp în formatele „hh:mm:ss”, „mm:ss” sau „ss” unde „hh” este ora, „mm” este minutul și „ss” este secunda la care să se sară.

Pentru a trece la următorul film sau melodia următoare

  Pentru a trece la următorul film sau melodia următoare, selectați Alt Dreapta Navigare Următorul capitol/film sau apăsați butonul

  Arată butonul „următorul”
  .
Pentru a trece la filmul sau melodia anterioară

  Pentru a vă deplasa la filmul sau melodia anterioară, selectați Alt Stânga Navigare Precedentul capitol/film sau apăsați butonul

  Arată butonul „precedentul”
  .

### Pentru a modifica factorul de zoom

#### Pentru a schimba dimensiunea video

Pentru a modifica factorul de zoom al zonei de afișare, puteți utiliza următoarele metode:

- Pentru a trece la modul pe tot ecranul, selectați F11 Afișare Pe tot ecranul. Puteți de asemenea utiliza tasta F pentru a comuta modul pe tot ecranul. Pentru a ieși din modul pe tot ecranul, apăsați butonul Părăsește modul pe tot ecranul sau apăsați Esc, F11 sau F.

- Pentru a modifica dimensiunea filmului sau a vizualizării originale, selectați Ctrl 0 Afișare Potrivește fereastra la film și alegeți un raport de scalare.

#### Pentru a modifica proporția de aspect a videoului

Pentru a comuta între diferite proporții de aspect, selectați A Afișare Proporție de aspect .

### Pentru a ajusta volumul

Pentru a crește volumul, selectați Sus Sunet Crește volumul . Pentru a scade volumul, selectați Jos Sunet Scade volumul .

Puteți de asemenea utiliza butonul pentru volum: apăsați butonul pentru volum și alegeți nivelul volumului cu glisorul.

### Pentru a pune fereastra întotdeauna deasupra

Pentru a face fereastra Playerul pentru filme Totem să apară întotdeauna deasupra altor ferestre, selectați Editare Module . Selectați modulul Întotdeauna deasupra pentru a-l activa. Fereastra Totem - playerului pentru filme va sta deasupra tuturor celorlalte ferestre în timpul redării unui film, dar nu și în timpul redării unei melodii sau unei vizualizări.

Pentru a împiedica fereastra să fie întotdeauna deasupra, dezactivați modulul Întotdeauna deasupra din nou. Consultați pentru mai multe informații.

### Pentru a afișa sau ascunde controale

Pentru a afișa sau a ascunde controalele ferestrei Playerul pentru filme Totem, selectați Ctrl H Afișare Afișează controale , sau apăsați tasta H. Puteți, de asemenea, apăsa clic dreapta pe fereastra Playerul pentru filme Totem, și să selectați Ctrl H Afișează controale din meniul popup.

Dacă opțiunea Afișează controale este selectată. Playerul pentru filme Totem va afișa în fereastră bara de meniu, glisorul pentru timp scurs, butoanele pentru controalele de derulare, glisorul de volum și bara de stare. Dacă opțiunea Afișează controale nu este selectată, aplicația va ascunde aceste controale și va afișa doar zona de afișare.

### Pentru a administra lista de redare

#### Pentru a afișa sau a ascunde lista de redare

Pentru a afișa sau ascunde lista de redare, selectați Afișare Bară laterală sau apăsați butonul Bară laterală, și selectați Listă de redare din partea de sus a barei laterale.

#### Administrarea unei liste de redare

Puteți utiliza dialogul Listă de redare pentru a efectua următoarele:

Pentru a adăuga o piesă sau un film

  Pentru a adăuga o piesă sau un film la lista de redare, apăsați butonul Adaugă. Dialogul Selectare filme sau liste de redare va fi afișat. Selectați fișierul pe care doriți să îl adăugați la lista de redare, apoi apăsați Adaugă.

Pentru a elimina o piesă sau un film

  Pentru a elimina o piesă sau un film din lista de redare, selectați elementul sau elementele de eliminat din lista de redare, apoi apăsați butonul Elimină.

Pentru a salva o listă de redare într-un fișier

  Pentru a salva lista de redare într-un fișier, apăsați butonul Salvează lista de redare. Dialogul Salvare listă de redare va fi afișat; specificați fișierul în care doriți să salvați lista de redare, și apăsați Salvează.

Pentru a muta o piesă sau un film sus în lista de redare

  Pentru a muta o piesă sau un film sus în lista de redare, selectați elementul din lista de redare, apoi apăsați butonul Mută sus.

Pentru a muta o piesă sau un film jos în lista de redare

  Pentru a muta o piesă sau un film jos în lista de redare, selectați elementul din lista de redare, apoi apăsați butonul Mută jos.

#### Pentru a selecta sau deselecta modul repetitiv

Pentru a activa sau dezactiva modul repetitiv, selectați Editare Mod repetitiv.

#### Pentru a selecta sau deselecta modul amestecat

Pentru a activa modul amestecat, selectați Editare Mod amestecat.

### Pentru a alege subtitrări

Pentru a alege limba subtitrărilor, selectați Afișare Subtitrări și alegeți limba subtitrărilor pe care doriți să le afișați.

Pentru a dezactiva afișarea subtitrărilor, selectați Afișare Subtitrări Niciunul.

În mod implicit, Playerul pentru filme Totem va alege aceeași limbă pentru subtitrări ca și cea utilizată în mod normal pe calculator.

Playerul pentru filme Totem va încărca și afișa automat subtitrări pentru un video dacă găsește un fișier subtitrare cu același nume ca și videoul redat, și cu extensia `asc`, `txt`, `sub`, `srt`, `smi`, `ssa` sau `ass`.

Dacă fișierul care conține subtitrările are un nume diferit de videoul care este redat, puteți apăsa clic-dreapta pe video în lista de redare și selecta Alegeți textul subtitrărilor din meniul popup pentru a încărca fișierul corect cu subtitrări. Puteți de asemenea alege subtitrări selectând Afișare Alegeți textul subtitrărilor.

Utilizând modulul Descărcare subtitrări, puteți de asemenea descărca subtitrări prin intermediul serviciului OpenSubtitles. Consultați pentru mai multe informații.

### Pentru a face o captură de ecran

Pentru a face o captură de ecran vizualizării filmului care este redat, selectați Editare Captură de ecran . Dialogul Salvare captură de ecran este afișat. Alegeți o locație și introduceți numele fișierului în care doriți să salvați captura de ecran, apoi apăsați butonul Salvează pentru a salva captura de ecran.

Playerul pentru filme Totem va afișa o previzualizare a capturii de ecran ce va fi salvată în partea stângă a dialogului Salvare captură de ecran

### Pentru a crea o galerie de capturi de ecran

Pentru a crea o galerie de capturi de ecran a filmului sau a vizualizării care este redată, selectați Editare Galerie capturi de ecran . Dialogul Salvare Galerie va fi afișat. Alegeți o locație și introduceți numele fișierului în care doriți să salvați galeria de imagini, apoi apăsați butonul Salvează pentru a salva captura de ecran.

Puteți specifica lățimea unei capturi de ecran din galerie utilizând intrarea Lățime captură de ecran (în pixeli). Lățimea implicită este de 128 de pixeli.

Puteți de asemenea specifica numărul de capturi de ecran care să fie pus în galerie. În mod implicit, acesta este calculat în funcție de lungimea filmului; totuși, acesta poate fi suprascris deselectând căsuța de selecție Calculează numărul capturilor de ecran și introducând noul număr în căsuța de incrementare Număr capturi de ecran.

## Module

Playerul pentru filme Totem are multe caracteristici prezente sub formă de module — componente software care sunt încărcate doar dacă este necesar.

### Pentru a activa un modul

Pentru a vizualiza lista modulelor instalate, selectați Editare Module. Dialogul Configurare module va fi afișat. În stânga este o listă cu toate modulele pe care le-ați instalat, iar în dreapta este o descriere a modulului selectat. Modulele care au opțiuni ce pot fi modificate vor avea un buton Configurare în dreapta.

Pentru a activa un modul, selectați căsuța de bifare din stânga numelui din lista de module, și modulul va fi încărcat imediat. Dacă apare vreo eroare la încărcarea modulului, un dialog de eroare va fi afișat imediat.

Pentru a dezactiva un modul din nou, deselectați-i căsuța de bifare. Modulele vor rămâne active/inactive (după cum sunt selectate) chiar și când Playerul pentru filme Totem este închis.

### Întotdeauna deasupra

Când este activat, modulul Întotdeauna deasupra va forța fereastra principală a playerului pentru filme Totem să fie deasupra tuturor celorlalte ferestre când se redă un film, dar nu și când sunt redate melodii sau vizualizări. Pentru a opri fereastra să fie deasupra, dezactivați modulul.

### Client DLNA/UPnP Coherence

Modulul Client DLNA/UPnP Coherence permite Playerului pentru filme Totem să redea conținut multimedia de pe servere media (precum serverele Coherence) din rețeaua locală.

Cu modulul Client DLNA/UPnP Coherence activat, selectați F9 Afișare Bară laterală sau apăsați butonul Bară laterală pentru a afișa bara laterală. Selectați Client DLNA/UPnP Coherence din lista derulantă din partea de sus a barei laterale pentru a afișa bara laterală Client DLNA/UPnP Coherence.

Vizualizarea arborescentă din bara laterală va lista serverele media disponibile. Apăsarea unia va afișa tipurile mediilor pe care le poate servi, și apăsarea unui dosar media va afișa tipurile media disponibile. Apăsând dublu-clic pe un fișier media acesta se va adăuga la lista de redare a Playerul pentru filme Totem și se va reda. Puteți, alternativ, să apăsați clic-dreapta pe un fișier și să alegeți Redare sau Pune la coadă respectiv pentru a reda fișierul imediat sau a-l adăuga în lista de redare.

Dacă serverul media permite, selectarea lui Șterge din meniul contextual al unui fișier, vă va permite să ștergeți acel fișier de pe serverul media.

### Notițe Gromit

Modulul Notițe Gromit vă permite să desenați deasupra filmelor în timp ce acestea sunt redate utilizând Gromit. Trebuie să aveți Gromit instalat înainte să puteți activa acest modul – consultați documentația sistemului de operare pentru informați despre cum se realizează aceasta.

Cu modulul activat, apăsați Ctrl D pentru a comuta Gromit. Când Gromit este activat, cursorul mausului se va schimba într-un reticul. Pentru a desena pe ecran, țineți apăsat butonul mausului și trageți cursorul de-jur-împrejur, înainte de a elibera butonul mausului. Apăsați Ctrl D din nou pentru a opri Gromit.

Pentru a curăța ecranul de notițe, apăsați Ctrl E, sau închideți Playerul pentru filme Totem.

### Jamendo

Modulul Jamendo vă permite să ascultați colecția de muzică sub licența Creative Commons de pe serviciul Jamendo.

#### Configurarea modulului

Modulul Jamendo poate fi configurat. Apăsați butonul Configurare când activați modulul, și dialogul Configurarea modulului Jamendo va fi afișat. De aici puteți alege dacă doriți să descărcați melodii în format Ogg sau MP3 (Ogg este de preferat deoarece este software liber); și numărul de albume de returnat când se efectuează o căutare (alegeți mai multe albume dacă aveți o conexiune mai rapidă la Internet).

Odată ce ați terminat, apăsați OK.

#### Pentru a afișa bara laterală Jamedo

Cu modulul Jamendo activat, selectați F9 Afișare Bară laterală sau apăsați butonul Bară laterală pentru a afișa bara laterală. Selectați Jamendo din lista derulantă din partea de sus a barei laterale pentru a afișa bara laterală Jamendo.

#### Pentru a căuta muzică

Introduceți termenii de căutare în intrarea de căutare din partea de sus a barei laterale Jamendo. Puteți căuta fie un artist, fie o etichetă. Apăsați butonul de căutare pentru a începe căutarea.

Rezultatele căutării vor fi afișate în vizualizarea arborescentă din pagina Rezultate căutare a barei laterale, și pot fi navigate utilizând butoanele săgeată din partea de jos a barei laterale. Albumele sunt listate, și dacă apăsați un album, piesele sale vor fi listate sub el. Apăsați din nou pentru a ascunde piesele albumului.

Cu un artist selectat, puteți apăsa butonul Pagină album Jamendo pentru a deschide pagina web a acelui album. Apăsând dublu-clic pe album, sau alegând Adaugă la lista de redare din meniul contextual al albumului, se va înlocui lista de redare cu toate piesele acelui album și se va începe redarea primei piese de pe pagina Jamendo. Apăsând dublu-click pe o singură piesă se va înlocui lista de redare doar cu acea piesă.

#### Albumele populare și ultimele lansări

Vizualizarea paginii Popular în bara laterală Jamendo va încărca o listă cu cele mai populare albume de pe Jamendo la momentul respectiv, care pot fi redate precum rezultatele de căutare. Vizualizarea paginii Ultimele lansări, de asemenea, va încărca o listă cu cele mai recente albume lansate pe Jamendo.

### Căutare locală

Modulul Căutare locală vă permite să căutați filme sau fișiere audio care pot fi redate, pe calculator, cu ajutorul Playerului pentru filme Totem. Cu modulul activat, selectați F9 Afișare Bară laterală sau apăsați pe butonul Bară laterală pentru a afișa bara laterală. Selectați din lista derulantă din partea de sus a barei laterale pentru a afișa bara laterală Căutare locală.

Pentru a efectua o căutare, introduceți termenii de căutare în intrarea de căutare din partea de sus a barei laterale și apăsați Caută. Termenii de căutare pot include metacaractere precum `*`, care vor înlocui orice caracter. De exemplu, căutarea `*.mpg` va găsi toate filmele cu extensia `.mpg`.

Rezultatele căutării pot fi navigate utilizând butoanele Înapoi și Înainte din partea de jos a barei laterale, și puteți să săriți la o anumită pagină cu rezultate introducându-i numărul în căsuța de incrementare.

### Publicare listă de redare

Modulul Publicare listă de redare vă permite să publicați liste de redare pe rețeaua locală pentru a le permite altor calculatoare să le acceseze și să le redea.

#### Configurarea modulului

Modulul Publicare listă de redare poate fi configurat. Apăsați butonul Configurare când activați modulul, și dialogul de configurare va fi afișat. Aici, puteți schimba numele care va apărea pentru partajarea listelor de redare. Următoarele șiruri vor fi înlocuite când listele de redare vor fi publicate:

`%a`

  Înlocuit cu numele programului: Playerul pentru filme Totem .

`%h`

  Înlocuit cu numele de gazdă al calculatorului.

`%u`

  Înlocuit cu numele de utilizator.

`%U`

  Înlocuit cu numele dumneavoastră real.

`%%`

  Înlocuit cu semnul de procent.

Puteți de asemenea selecta căsuța de selecție Folosește protocol de transport criptat dacă doriți să criptați listele de redare partajate când sunt transmise în rețea.

Odată ce ați terminat, apăsați Închide.

#### Pentru a publica listele de redare

Cu modulul activat, nu trebuie să publicați listele de redare în mod explicit; ele sunt făcute disponibile în mod automat sub forma unei pagini web Zeroconf.

#### Pentru a naviga vecinătatea

Pentru a vizualiza listele partajate de alții în rețea, selectați Vecinătate din lista derulantă din partea de sus a barei laterale. Dacă liste de redare au fost publicate pe rețea, ele vor fi listate aici. Apăsați dublu-clic pe o listă de redare pentru a o încărca și reda pe calculator.

### Descărcare subtitrări

Modulul Descărcare subtitrări vă permite să găsiți și să descărcați fișiere de subtitrare de la serviciul OpenSubtitles.

Subtitrările pot fi descărcare numai pentru filme locale; nu și pentru fișiere audio, DVD-uri, fluxuri DVB, VCD-uri sau fluxuri HTTP. Pentru a căuta subtitrări pentru filmul care este redat, selectați Ctrl Shift S Afișare Descarcă subtitrări pentru film, care va afișa dialogul Descărcă subtitrări pentru film.

Selectați limba în care doriți să aveți subtitrările, din lista derulantă din partea de sus a dialogului, apoi apăsați butonul Caută pentru a căuta subtitrări pentru filmul curent. Subtitrările sunt găsite pe baza conținutului filmul, nu pe baza numelui sau etichetelor.

Rezultatele căutării sunt listate în vizualizarea arborescentă din mijlocul dialogului. În prezent, subtitrările pot fi folosite cu un film, reîncărcând filmul cu tot cu subtitrări, deci după selectarea fișierului subtitrare pe care doriți să-l descărcați, apăsați butonul Redă cu subtitrare pentru a descărca subtitrarea și a reîncărca filmul.

Fișierele subtitrare sunt salvate temporar (în `~/.cache/totem/subtitles`, în mod implicit) pentru a nu trebui să fie descărcate din nou la următoarea redare a filmului. Când se descarcă subtitrări noi pentru un film, orice subtitrări descărcate anterior pentru acel film vor fi șterse.

### Miniaturi

Modulul Miniaturi transformă iconița ferestrei principale a Playerul pentru filme Totem într-o miniatură a filmului curent, și actualizează iconița când sunt încărcate filme noi.

Dacă nu există o miniatură pentru filmul curent (sau dacă redați un fișier audio), iconița ferestrei principale va fi transformată înapoi în sigla Playerul pentru filme Totem.

### Înregistrare discuri video

Modulul Înregistrare discuri video vă permite să inscripționați lista de redare curentă pe un DVD sau VCD utilizând Brasero.

Pentru a inscripționa lista de redare curentă, selectați Film Creează disc video. Un dialog Brasero va fi afișat, oferind opțiuni pentru convertirea filmelor în formatul adecvat și inscripționarea lor pe disc. Pentru mai multe informații, consultați documentația Brasero.

### Navigator YouTube

Modulul Navigator YouTube vă permite să căutați și să navigați YouTube, și să redați videouri Youtube direct în Playerul pentru filme Totem. Cu modulul activat, selectați F9 Afișare Bară laterală sau apăsați butonul Bară laterală pentru a afișa bara laterală. Selectați YouTube din lista derulantă din partea de sus a barei laterale pentru a afișa bara laterală YouTube.

Pentru a căuta un video YouTube, introduceți termenii de căutare în intrarea din partea de sus a barei laterale, apoi apăsați Caută. Rezultatele căutării vor fi listate în vizualizarea arborescentă de dedesubt. Mai multe rezultate vor fi încărcate automat pe măsură ce derulați lista.

Pentru a reda un video, apăsați dublu-clic pe el în lista de rezultate, sau selectați Adaugă la lista de redare din meniul contextual. Când un video este redat, o listă de videouri asemănătoare va fi încărcată automat în pagina Filmulețe asemănătoare a barei laterale YouTube.

Videourile YouTube pot fi deschise într-un navigator web alegând Deschide în navigatorul web din meniul contextual. Aceasta va deschide videoul în locația lui originală pe pagina YouTube.

### Serviciu D-Bus

Modulul Serviciu D-Bus difuzează înștiințări despre piesa redată în Playerul pentru filme Totem pe magistrala de sesiune D-Bus. Aplicațiile precum Gajim pot aștepta asemenea înștiințări și să răspundă corespunzător, de exemplu, actualizând starea clientului de mesagerie instant ca să afișeze videoul care este redat în Playerul pentru filme Totem.

## Preferințe

Pentru a modifica preferințele Playerul pentru filme Totem, alegeți Editare Preferințe .

### Generale

Rețea

  Selectați viteza conexiunii de rețea din lista derulantă Viteză conexiune.

Subtitrări text

  - Încarcă automat fișiere de subtitrări: selectați această opțiune pentru a încărca automat orice fișiere de subtitrări cu același nume ca și filmul când acesta este încărcat.

  - Font: selectați această opțiune pentru a modifica fontul utilizat la afișarea subtitrărilor.

  - Codare: selectați această opțiune pentru schimba codarea utilizată la afișarea subtitrărilor.

### Afișaj

Afișaj

  - Selectați opțiunea de redimensionare dacă doriți ca Playerul pentru filme Totem să redimensioneze automat fereastra la dimensiunea videoului când acesta este încărcat.

  - Selectați opțiunea pentru salvatorul de ecran dacă doriți să permiteți salvatorului de ecran să se activeze în timpul redării fișierelor audio. Unele monitoare cu boxe integrate pot opri redarea muzicii când salvatorul de ecran este activat.

Efecte vizuale

  - Vizual: Selectați această opțiune pentru a afișa efecte vizuale în timpul redării unui fișier audio.

  - Tip de vizualizare: selectați tipul vizualizării din lista derulantă.

  - Dimensiunea vizualizării: selectați dimensiunea vizualizării din lista derulantă.

Balanța culorilor

  - Luminozitate: utilizați glisorul pentru a specifica nivelul luminozității.

  - Contrast: utilizați glisorul pentru a specifica nivelul contrastului.

  - Saturație: utilizați glisorul pentru a specifica nivelul saturației.

  - Nuanță: utilizați glisorul pentru a specifica nivelul nuanței.

  Puteți utiliza butonul Revino la valorile implicite pentru a reveni la valorile inițiale ale ale balanței de culori.

### Audio

Ieșire audio

  Selectați tipul ieșirii audio din lista derulantă Tip de ieșire audio.

## Despre Playerul pentru filme Totem

Playerul pentru filme Totem este scris de Bastien Nocera (hadess@hadess.net), Julien Moutte (julien@moutte.net) pentru suportul GStreamer, și Michael Bartsch (guenter@users.sourceforge.net). Pentru a afla mai multe informații despre Playerul pentru filme Totem, vizitați pagina web Totem Movie Player.

Pentru a raporta o eroare sau a face o sugestie cu privire la aplicația Playerul pentru filme Totem sau la acest manual, urmați sfaturile de la pagina de sugestii GNOME.

Acest program este distribuit sub termenii GNU General Public License publicată de Free Software Foundation; fie versiunea 2 a Licenței, sau (la opțiunea dumneavoastră) orice versiune ulterioară. O copie a acestei licențe pot fi găsite la acestă legătură , sau în copierea fișierul inclus cu codul sursă al acestui program.

Playerul pentru filme Totem
totem